|  |  |
| --- | --- |
| Partier som stiller liste i Målselv  |  |

|  |  |  |  |
| --- | --- | --- | --- |
| Deres ref:  | Vår ref | Saksbehandler/-tlf. | Dato |
|  | 2018/1059-33 | Bjørg Johansen/93468890 | 21.02.2019 |

# Kommunestyrevalget 2019 - brev til partiene vedrørende listeforslag

 Partier som ønsker å stille til kommunestyrevalget i 2019 må levere listeforslag til kommunen innen **mandag 1. april 2019 kl. 12.00.** På dette tidspunktet må listeforslaget ha **ankommet** kommunen. Det er ikke nok at det er postlagt.

Fysisk innlevering kan kun skje til Målselv kommune, Kommunehuset – åpningstid 09:00 – 15:00 (det er også mulig å avtale levering utenom åpningstiden).

Fristen for å trekke tilbake et listeforslag er **tirsdag 23. april 2019 kl. 12.00**.

**Selve listeforslaget**

Det skal velges **23 kandidater** til Målselv kommunestyre. Listeforslag skal inneholde minimum 7 kandidater og kan maksimum inneholde 29 kandidater. Bestemmelsen om dette finner du i valgloven [§ 6-2 (2).](https://lovdata.no/lov/2002-06-28-57/%C2%A76-2) Inntil 4 av de øverste kandidatene på listen *kan* gis et stemmetillegg, **Disse kandidatene skal stå med uthevet skrift og/eller med store bokstaver.**

På listeforslaget kan dere benytte de kandidatnavnene dere ønsker at skal stå på valglistene. Fullt navn kan fylles ut i vedlegg A.

Alle mottakere av denne eposten vil kunne levere inn et forslag etter reglene om forenklet behandling - det vi si at det er tilstrekkelig at forslaget underskrives av **to** styremedlemmer i kommunepartiet. Reglene om antall underskrifter finner man i valgloven [§ 6-3 (1)](https://lovdata.no/lov/2002-06-28-57/%C2%A76-3)

Når det gjelder hvem som blir nominert/oppført på listeforslaget er det viktig å være klar over at alle som står oppført har rett til å kreve seg fritatt fra valg. Bestemmelsen om dette finner man i valgloven [§ 3-4.](https://lovdata.no/lov/2002-06-28-57/%C2%A73-4)

**Merk følgende**: Listeforslaget MÅ skrives ut tosidig slik at signaturen til underskriver 1 og 2 kommer på baksiden (det er ikke anledning til å levere listeforslaget på to adskilte ark). Det er også mulig å sende inn listeforslaget skannet via e-post for å rekke innleveringsfristen - men original tosidig papirversjon må uansett leveres så fort som mulig.

**Vedlegg A og B til listeforslaget**

Listeforslaget skal ha følgende vedlegg:

[Vedlegg A: En oversikt over kandidatenes fødselsdato.](https://valg.no/globalassets/dokumenter-2019/lister-og-partier-2019/listeforslag-kommunestyrevalg-2019bm-73-kandidater.pdf)

[Vedlegg B: En oversikt over fødselsdato, bostedsadresse og kontaktinformasjon til dem som har underskrevet på listeforslaget.](https://valg.no/globalassets/dokumenter-2019/lister-og-partier-2019/listeforslag-kommunestyrevalg-2019bm-73-kandidater.pdf)

Bestemmelsen om vedlegg finner du i valgloven [§ 6 - 4.](https://lovdata.no/lov/2002-06-28-57/%C2%A76-4)

**Eventuelle andre vedlegg**

Dersom en kandidat ikke er innført i folkeregisteret som bosatt i Målselv når listeforslaget innleveres - må det ligge ved en erklæring fra kandidaten om at vedkommende vil være valgbar på valgdagen – det vil si registrert flyttet til Målselv. Bestemmelsen om dette finner du i valgloven [§ 6-4 bok c](https://lovdata.no/lov/2002-06-28-57/%C2%A76-4)

Dersom en kandidat til kommunestyrevalget ikke er valgbar på grunn av sin stilling, må det legges ved en erklæring fra kandidaten om at vedkommende vil ha fratrådt stillingen når kommunestyret trer i funksjon.

**Godkjenning av valglistene**

Når listeforslaget er mottatt og kontrollert - og etter at fristen for å trekke forslaget er utløpt (27. april) - vil valgsekretariatet sende underretning til alle foreslåtte kandidater med en kort frist for å trekke sitt kandidatur. Når fristen for å be seg fritatt er utløpt (27. april) legges det frem en sak til valgstyret om endelig godkjenning av listeforslaget - en sak som er planlagt å bli behandlet **23. mai** – innen fristen som er 1. juni.

**Kontakt oss** Ta gjerne kontakt med valgsekretær for å få veiledning i hvordan listeforslagene skal fylles ut, enten per e-post: bjorg.johansen@malselv.kommune.no eller per telefon: 93468890, eller e-post: Unni.Dahl-Thorstensen@malselv.kommune.no eller tlf. 45282533

Med hilsen

Bjørg Johansen

konsulent

*Dette dokumentet er godkjent elektronisk og krever ikke signatur*